Коми Республикаса Юралысь Вячеслав Гайзер сетiс видлавны Коми Республикаса Каналан Сöветлы 2011 во вылö сьöмкуд бала.

Оланпасöн вöзйöма вынсьöдны сьöмкудйын 34 222 470,2 сюрс шайт мында öтувъя чöжöс; 39 654 047,5 сюрс шайт мында öтувъя рöскод. Сьöмкудйын артмö 5 431 577,3 сюрс шайт мында дефицит.

Коми Республикаса государственнöй пытшкöсса медыджыд уджйöзсö 2011 воын вöзйöма урчитны 11 743 392,1 сюрс шайт. 2012 во тöвшöр тöлысь 1 лунöдз артыштöма чинтыны сiйöс 9 688 730,1 сюрс шайтöдз, сы лыдын Коми Республикаса государственнöй гарантияяс серти – 312 965,2 сюрс шайтöдз.

«2011 во вылö Коми Республикаса республиканскöй сьöмкуд йылысь» Оланпас баласö Госсöветса депутатъяс видлаласны арся сессиялöн матысса заседание вылын – вöльгым тöлысь 11 лунö.